Návrh

**VyhláškaMinisterstva pôdohospodárstva Slovenskej republikyz ........... 2011**

**o o skladovaní, manipulácii, riedení a miešaní prípravkov na ochranu rastlín alebo iných prípravkov, manipulácii s obalmi a zvyškami prípravkov na ochranu rastlín alebo iných prípravkov, zneškodňovaní zmesí z nádrží po aplikácii prípravkov na ochranu rastlín alebo iných prípravkov a o čistení použitých aplikačných zariadení**

Ministerstvo pôdohospodárstva Slovenskej republiky podľa § 40 písm. h) zákona č. ...../2011 Z. z., o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (ďalej len „zákon“) ustanovuje:

**§ 1**

### Skladovanie prípravkov

(1) Prípravky sa musia skladovať v originálnych neporušených obaloch v samostatných skladoch, v ktorých nesmú byť prítomné požívatiny, lieky, krmivá, dezinfekčné prostriedky, osivá, sadivá, palivá a podobné látky a obaly od týchto látok. Prípravky musia byť taktiež mimo dosahu látok, ktoré by mohli ovplyvniť ich vlastnosti.

(2) Skladovací priestor používaný na skladovanie prípravkov musí

a) chrániť

1. prípravky pred poveternostnými vplyvmi, ktoré by mohli ohroziť ich chemické vlastnosti a fyzikálne vlastnosti, ich použitie a biologickú účinnosť,

2. okolité životné prostredie pred vplyvmi skladovaných prípravkov, a to aj pri havárii, požiari alebo záplave,

3. pred preniknutím skladovaných prípravkov do podložia a verejnej kanalizácie,

b) umožňovať

1. bezpečnú manipuláciu s prípravkami tak, aby nedošlo k porušeniu ich obalov, uzáverov a označení prípravkov a poškodeniu života a zdravia ľudí,

2. očistu predmetov a plôch v skladovacom priestore, ak došlo k ich kontaminácii prípravkami,

c) byť vybavený

1. podľa stupňa nebezpečenstva vyznačeným ochranným pásmom,

2. dostupným zdrojom vody a osvetlením všetkých priestorov,

3. lekárničkou pre poskytnutie prvej pomoci pri náhodnom použití prípravku alebo zasiahnutí očí a pokožky,

4. hasiacimi prostriedkami,

5. prostriedkami na odstraňovanie havárií,

6. prostriedkami k asanácii skladových priestorov,

7. dostatočným množstvom náhradných obalov,

8. krytým skladovacím priestorom s nepriepustnou podlahou alebo kontajnerom na zhromažďovanie prázdnych obalov prípravkov,

9. osobnými ochrannými pracovnými prostriedkami v množstve zodpovedajúcom počtu osôb prichádzajúcich do priameho styku so skladovanými prípravkami,

10. technickými prostriedkami k oddeľovaniu čiastkových množstiev z obalov skladovaných prípravkov na účely použitia prípravkov,

11. zariadením k priebežnému meraniu teploty a relatívnej vlhkosti.

(4) Uzavretý sklad musí

mať stavebné riešenie vyhovujúce objemu a druhu skladovaných prípravkov,

mať účinné vetranie,

zabezpečiť optimálnu teplotu skladovania,

byť zabezpečený pred vniknutím nepovolaných osôb,

mať zreteľne označené vchody a východy,

vyhovovať protipožiarnym opatreniam,

mať umývateľnú a nepriepustnú podlahu, hladké steny a stropy,

mať označené regále požadovanej nosnosti.

(5) Prípravky označené ako veľmi jedovaté podľa osobitného predpisu[[1]](#footnote-2)) sa musia skladovať v samostatnej časti skladu zaistenej proti prístupu nepovolaných osôb alebo v pevných, uzamykateľných skriniach v sklade prípravkov.

(6) O množstve skladovaných zásob prípravkov, o ich príjme a výdaji, ako aj o likvidácii zvyškov prípravkov a prázdnych obalov sa musí viesť samostatná evidencia.

**§ 2**

**Účinnosť**

Táto vyhláška nadobúda účinnosť dňa 1. januára 2012.

1. ) Zákon č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon). [↑](#footnote-ref-2)